María Ripoll

María Ripoll Julià (Bartzelona, 1964) zinema zuzendaria da. Ahora o nunca (2015) filma Espainiako zinemaren historian gehien ikusi den emakume batek zuzendutako bigarren film luze espainiarra da.

Biografia 
María Ripollek ikasketa zinematografikoak egin zituen Kataluniako Unibertsitate Politeknikoan eta La Femisen. Errodajeetan hasi zen lanean, zuzendaritzako laguntzaile bihurtu zen arte, eta aldi horretan Agustí Villaronga, Bigas Luna, Frances Belleit eta Carlos Benpar zuzendariekin aritu zen lankidetzan. 1988an, Bar izeneko lehen film laburra zuzendu zuen, eta 1990ean, Los Angelesera joan zen. Han, American Film Institute-n (AFI) zinema-zuzendaritzako ikasketak osatu zituen, eta aktoreak eta gidoiak zuzentzeko hainbat ikastaro egin zituen UCLAn, Kill Me Later film laburra idazteko. 1994an, Espainiara itzuli zen TV3 Novaren telesaileko atal bat filmatzera, eta 1998an, Londresen zuzendu zuen bere lehen film luzea, Lluvia en los zapatos ekoizpen hispaniar britainiarrekoa. Ondoren Estatu Batuetara itzuli zen, eta 2001ean Tortilla Soup zuzendu zuen (2001). Espainian finkatuta, Utopia (2003) eta Tu vida en 65''' (2006) filmatu zituen, Albert Espinosaren antzezlanean oinarrituta. 

Ondoren, publizitate-filmazioetan lan egin zuen, eta, 2014. urtean, Rastros de sándalo drama zuzendu zuen. Anna Soler-Pont eta Asha Miróren nobelan oinarritua, eta Mumbain eta Bartzelonan filmatu zen. Film horrengatik, film onenaren Gaudí saria eta Montrealeko eta Cinequesteko Zinemaldietan Ikusleen Saria jaso zituen.

2015ean, Ahora o nunca komedia estreinatu zuen, Dani Rovira eta María Valverde protagonista zituela. Arrakasta handia izan zuen, eta María Ripoll zinema espainiarreko zuzendari arrakastatsuena bihurtu zuen.

 Film luzeak 

 Lluvia en los zapatos (1998)
 Tortilla Soup (2001)
 Utopía (2003)
 Tu vida en 65' (2006)
 Rastros de sándalo (2014)
 Ahora o nunca (2015)
 No culpes al karma de lo que te pasa por gilipollas (2016)
 Vivir dos veces'' (2019)

Sariak eta hautagaiak

Erreferentziak

Kanpo estekak 

Bartzelonarrak
Kataluniako zinema zuzendariak
Emakume zinemagileak